Gaius Iulius Caesar
Gaius Iulius Caesar Res apud Vicidata repertae: Nativitas: Iulius 100 a.C.n.; Roma Obitus: 15 Martii 44 a.C.n.; Theatrum Pompeium Patria: Roma antiqua Familia Genitores: Gaius Iulius Caesar; Aurelia Coniunx: Cornelia, Pompeia, Calpurnia Proles: Iulia, Caesarion, Augustus Familia: Julii Caesares, Domus Iulio-Claudia Memoria Sepultura: Aedes Divi Iulii Gaius Iulius Gaii filius Gaii nepos Caesar Imperator, ab anno 42 a.C.n. Divus Iulius (natus Romae ex stirpe patricia die 13 Iulii 100 a.C.n.; ibidem mortuus 15 Martii 44 a.C.n.), fuit vir publicus, consul, dux exercitus, dictator in perpetuum, orator, poeta, insignis scriptor prosae Latinae. Partes maximi momenti egit in casibus, quibus Res Publica Romana in Imperium Romanum transmutata est. Triumviratu cum Crasso et Pompeio, praestantissimis civibus, constituto ab anno 60 a.C.n. per aliquot annos apud Romanos plurimum valuit, quamvis ei potestatem per rationes populares accumulanti senatores, qui optimatibus favebant, videlicet Cato Minor, Cicero, et alii, opponebant. Victa Gallia in dictionemque populi Romani redacta, Caesar imperium Romanum ad Oceanum Britannicum et Rhenum extendit, et ipse primus dux Romanus hoc ponte exstructo, illum navibus transgressus est. Ipse pater anni intercalaris Iulianum fecit Calendarium.